Mòdul de coordenades geodèsiques
El mòdul per a calcular coordenades geodèsiques
Coordenades geodèsiques
El sistema de coordenades geogràfiques normal assumeix que la Terra és una esfera perfecta. Això és una mitja veritat, encara que per a la majoria de finalitats les coordenades geogràfiques estan molt bé. Si es requereix una precisió molt alta, després haurem de tenir en compte la verdadera forma de la Terra. La Terra és un el·lipsoide; la distància al voltant de l'equador és almenys un 0,3% més llarg que un cercle major que passi a través dels pols. El sistema de coordenades geodèsiques té en compte aquesta forma el·lipsoidal i expressa la posició sobre la superfície de la Terra en coordenades cartesianes (X, Y i Z) o en coordenades geogràfiques (longitud, latitud i elevació).
Per a utilitzar el mòdul, seleccioneu primer quines coordenades s'hauran de prendre com a valors d'entrada en la secció Selecciona les coordenades d'entrada: els botons d'opció Cartesiana o Geogràfica. A continuació, seleccioneu un model el·lipsoidal i ompliu les coordenades d'entrada en les Coordenades cartesianes o Coordenades geodèsiques. Quan premeu el botó Converteix es completaran les coordenades corresponents.
El mòdul conté un mode de treball per lots per a la conversió de diversos valors de coordenades alhora. Haureu de construir un fitxer d'entrada, en el qual cada línia contindrà fins a tres números: els valors de les coordenades d'entrada (cartesianes o geogràfiques). Després especifiqueu quines coordenades s'estan utilitzant com a entrada, i identifiqueu els noms dels fitxers d'entrada i sortida. Finalment, premeu el botó Executa per a generar el fitxer de sortida, el qual contindrà les coordenades cartesianes (cartesianes o geogràfiques, del complement que heu triat com als valors d'entrada).